**Keskkonnasõbralik ja loodust säästev matkamine valikkursus 6. klassile**

**Aine maht** (kursuse tundide arv): 12

**Klass:** 6. klass

**Õpetuse eesmärgid:**

Matkatundides õppija

* kogeb, et aktiivne füüsiline tegevus looduses aitab vaimul puhata;
* märkab ja väärtustab ümbritsevat keskkonda, loodust
* märkab ja ennetab looduses liikumisega seotud riske;
* mõistab, hindab ja väärtustab meeskonnatöö ja füüsilise pingutuse kaudu saadud kogemust ning enda ja kaaslaste isiksuseomadusi.
* rakendab ja süvendab põhikooli loodusõpetuse tundides omandatud teadmisi ja oskusi
* saab jagada loodusteadmisi ja kasvatada loodusarmastust.

Õpilane saab varem tundides õpitut seostada ja rakendada.

**Õpitulemused:**

Kursuse lõpuks õppija

* kogeb, et puhkuseks sobib mõõdukas füüsiline tegevus looduses;
* käitub loodust säästvalt ning hoiab ja kaitseb loodust;
* oskab planeerida matka ning väärtustada meeskonnatööd;
* oskab vähendada matkal ettetulevaid riske, grupiga looduses sõbralikult, toetavalt ja turvaliselt käituda ning teab, kuidas õnnetuse korral tegutseda;
* oskab valida endale sobivat matkavarustust (sealhulgas jalanõud ja riietus);
* oskab süüdata lõket ning sellel ka toitu valmistada;
* õpib erinevates kooslustes kasvavaid taimi.
* oskab kasutada looduses liikumisel kompassi ja jälgida looduslikke märke.

**Üldpädevuste kujundamine õppeaines**

Õppeülesannete kaudu arendatakse õpilastes enesemääratluspädevust, õpipädevust, loodusteaduste ja tehnoloogiaalast pädevust.

**Läbivate teemade käsitlemine** Kursuse jooksul keskendutakse järgnevatele läbivatele teemadele tervis ja ohutus, väärtused ja kõlblus, keskkond ja jätkusuutlik areng, teabekeskkond, tehnoloogia ja innovatsioon.

Praktilise tegevuse ja arutelude käigus käsitleme matka planeerimise ja turvalisusega seotud teemasid:

* kaart ja/või GPS-seade;
* riietus, jalatsid;
* varustus ning selle kasutamise oskus,
* vee tähtsus, toidu valmistamine looduses;
* mis võib matkal juhtuda- lihtsamad esmaabivõtted;
* keskkonnakaitse, loodusrikkuste märkamine, tundmaõppimine ja hoidmine;
* igaüheõigus ja looduses liikumine.

**Hindamine**

Kursust hinnatakse mitteeristavalt (A/MA). Kursus on arvestatud, kui õpilane on osalenud õppetöös ja täitnud ülesanded.

Kursuse lõpuks õppija

* oskab oma matkakogemuse kokku võtta ja kirja panna;
* oskab tekstidokumendile pildimaterjali lisada;